Diari Oficial de la Generalitat Valenciana


Sumari del DOGV 2975, del 21-04-1997 (1997/905072)

Resolució de 30 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/30/(5)/dof/vci/html**

### Dades del document

Número de DOGV
:   2975

Data del DOGV
:   21-04-1997

Secció del DOGV
:   I. DISPOSICIONS GENERALS

Número del document
:   1997/905072


Data del document
:   30-08-1996

Organisme emissor


Tipus de document
:   Resolució

Descriptors 

:   * Alacant
    * Agost
    * vigilància del medi ambient
    * impacte ambiental

Resolució de 30 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 114/95-AIA referent al Projecte de Concessió Directa d'Explotació Número 2.501 Enma, situada al paratge denominat Casa de la Murta, entre els termes municipals d'Agost i Alacant, el promotor del qual és l'empresa Hijos de Antonio Ramón   
Vist que la Direcció Territorial d'Indústria d'Alacant va remetre, el 26 d'abril de 1995, l'expedient compost pel Projecte d'Explotació, l'estudi d'impacte ambiental i el Pla de Restauració i el certificat d'informació pública que va ser realitzada mitjançant un edicte en els ajuntaments d'Agost i Alacant i la publicació en el Butlletí Oficial de l'Estat número 60, de 10 de març de 1992, i en el Butlletí Oficial de la Província número 67, de 21 de març de 1992, sense que durant el període establit s'hi produïren al·legacions   
   
Vist que el 30 de maig es va sol·licitar al promotor l'ampliació de l'estudi d'impacte ambiental en alguns punts referits principalment a la documentació gràfica sobre la delimitació de la superfície afectada per l'extracció, morfologia final de la restauració, com també fases d'execució d'aquesta.   
Vist que el promotor va emplenar l'ampliació sol·licitada el dia 14 de maig de 1996 mitjançant la presentació d'un annex al Projecte d'Avaluació d'Impacte Ambiental. La superfície afectada per l'extracció i les seues activitats auxiliars es desenvolupa en l'àmbit del terme municipal d'Agost.   
Atés que l'expedient de referència té un antecedent de tramitació en l'any 1990 que va ser resolt mitjançant caducitat per la falta de presentació de l'estudi d'impacte ambiental. No obstant això, es van consultar els següents organismes sobre l'àrea afectada per la concessió minera: ajuntaments d'Agost i Alacant, Direcció General de Patrimoni i Unitat Forestal.   
   
Atés que el contingut dels informes rebuts es resumeix a continuació:   
\* Direcció General de Patrimoni: informa que, feta la inspecció dels terrenys afectats, no hi ha cap element que es puga considerar d'interés historicoartisticocultural.   
\* La Unitat Forestal d'Alacant indica que els impactes derivats de l'explotació no tenen prou entitat per a prevaler-ne sobre les finalitats econòmiques i fa algunes observacions al Pla de Restauració:   
- S'aconsella l'augment de la densitat de plantació fins als 1.000 o 1.200 peus de pi per hectàrea o bé que aquesta es complemente amb espècies arbustives o llenyoses.   
- S'hauran d'evitar les acumulacions de materials residuals o runams en tàlvegs o xicotets barrancs a fi de no interrompre la xarxa d'evacuació d'escorrenties.   
\* No es va rebre resposta dels ajuntaments, per la qual cosa s'entén que no hi ha objeccions al projecte per part d'aquests organismes.   
Atés que la superfície que s'ha d'explotar dins del perímetre de concessió reflectida en l'estudi d'impacte ambiental i el seu annex és superior a la pressupostada en el Pla de Restauració.   
Atés que l'estudi d'impacte ambiental no ha tingut en compte l'existència d'habitatges aïllats pròxims a la zona d'explotació com es va poder constatar en la visita de camp efectuada i que aquestes poden veure's afectades pel desenvolupament de l'activitat per la producció de pols, sorolls, etcètera.   
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.   
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables.   
   
Atés que l'article 5 del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989 d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei.   
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.   
   
Per tot això, fent ús de les facultats que tinc legalment atribuïdes, formule la següent declaració d'impacte ambiental:   
   
Primer   
Estimar acceptable, des del punt de vista ambiental, sense perjudici de les autoritzacions que li siguen aplicables i en especial la llicència d'activitat, la concessió directa d'explotació núm. 2.501 Enma al paratge denominat Casa de la Murta, al terme d'Agost, promoguda per l'empresa Hijos de Ramón Borja e Hijos, SL, sempre que es desenvolupe amb l'estricte compliment de les propostes i mesures correctores recollides en la documentació tramitada i amb les següents condicions:   
1) A l'efecte d'aquesta declaració d'impacte ambiental la superfície afectada per l'explotació comprén els terrenys determinats en els plànols de l'estudi d'impacte ambiental i el seu annex.   
   
2) La terra vegetal retirada selectivament s'emmagatzemarà en forma d'artesa amb una alçària màxima d'1,5 metres i s'hi realitzaran labors de manteniment (plantació i llaurada) si la seua extensió com a suport per a la revegetació no es preveu efectuar-la abans d'1 any.   
3) El trànsit des de la superfície d'explotació als terrenys naturals circumdants es realitzarà amb els mateixos criteris que els terrenys afectats per l'extracció, és a dir, talussos amb una inclinació no superior a 45º i amb una alçària màxima de 7 metres.   
4) La totalitat del material estèril acumulat en la fase d'explotació serà reutilitzat en la remodelació de la superfície afectada per l'extracció.   
5) S'extremaran les mesures protectores i correctores contra la producció de pols i per a la minimització dels sorolls i vibracions quan l'extracció es faça a menys de 50 m. dels habitatges aïllats existents als encontorns.   
6) La revegetació proposta es completarà mitjançant la plantació d'espècies no arbòries fins una densitat de 1.000 peus per hectàrea amb les següents espècies: Rhamnus lyciodes, Ephedra fragilis, Stipa tenacissima.   
7) S'ampliarà i adaptarà el pressupost de restauració a la totalitat de mesures protectores i correctores previstes en l'estudi d'impacte ambiental o en aquesta declaració d'impacte ambiental prenent en compte que la superfície objecte de restauració és la que s'apunta en el punt 1 d'aquesta declaració.   
8) Es recorda al promotor la prohibició de realitzar qualsevol abocament no autoritzat, especialment olis o altres residus generats en el manteniment de la maquinària que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.   
9) Encara que no siga probable, si es trobaren durant el procés d'explotació restes paleontològiques, arqueològiques o etnogràfiques el titular quedarà obligat a fer saber aquest fet a la Conselleria de Cultura de manera immediata i a adoptar les mesures pertinents per a la seua protecció i conservació.   
10) El promotor quedarà obligat a presentar davant el Servei Territorial d'Indústria i Energia, abans del 31 de gener de cada any, un informe anyal en què es reculla el balanç i estat actual de l'explotació, respecte als volums extrets o aprofitats i a l'aplicació de mesures protectores o correctores previstes en el Pla de Restauració-estudi d'impacte ambiental com també qualsevol possible incidència en el seu desenvolupament. El Servei Territorial d'Indústria i Energia remetrà a aquesta Conselleria una còpia de l'esmentat informe.   
   
Segon   
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.   
   
Tercer   
Publicar en el Diari Oficial de la Generalitat Valenciana aquesta declaració d'impacte ambiental.   
   
València, 30 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI